《三月廿日邀同任伯卿施祓堂游曾氏园林归饮署斋即事 其四》
清代·朱景英

花木邱迟媚，蓬蒿仲蔚开。尚须疏曲沼，更拟榜层台。

绿护苔痕上，青延树色来。坐深忘日暝，清话绝氛埃。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。